S. Mehbalıyev vurğuladı ki, Mixail Şmakovun çıxışında, eləcə də PARŞ-ın təqdim olunan təşkilatlarının hesabatında qeyd edildiyi kimi, təşkilat yuxarıda qeyd edilən məsələlərdə mühüm işlər görüb. Sevinirəm ki, təşkilatımız qısa zamanda özünü doğruldub. Lakin biz daha çox gələcəyi düşünməliyik və təşkilatımızı qorumaq üçün, zamanın ortaya çıxardığı sosial, iqtisadi problemlərlə mübarizə aparmalıyıq. Bunun üçün ilk növbədə təşkilatımızı hər cəhətdən gücləndirməliyik. İstər kadr potensialı, istərsə də maddi baxımdan. Əgər lazım olarsa üzvlük haqqı məsələləri bir daha nəzərdən keçirilməli və əlavə vəsait mənbələri axtarılmalıdır. Sözsüz ki, üzv dövlətlər müəyyən olunmuş üzvlük haqlarını vaxtlı-vaxtında ödəməlidirlər. Mən həmçinin istərdim ki, PARŞ-ın tədbirlərinin əksəriyyəti təkcə Brüsseldə deyil, müxtəlif ölkələrdə də keçirilsin. Belə olan halda yerli həmkarlar ittifaqı təşkilatının həm ölkədə nüfuzu artar, həm də PARŞ-ın üzərinə daha az öhdəlik düşər.